2015-чу шеран мангалан (июль) беттан 3-чу дийнахь, Нохчийн Республикин Парламентан Председатель (спикер) Д.xa0Б.xa0Абдурахманов кхелхинчул тӀаьхьа, „Единая Россия“ партин регионан отделенин политсовето, партин генеральни советан Президиумах дага а яьлла, Нохчийн Республикин Харжамийн комисси чуелира М.xa0Х.xa0Даудовн кандидатура, паргӀатъяьллачу мандатехула цунна Нохчийн Республикин Парламентан депутатан бакъонаш ялийта. Оццу дийнахь, дакъалоцуш Р.xa0А.xa0Кадыров а волуш, Нохчийн Республикин законодательни лаккхарчу органан рогӀера йоцу кхеташо хилира. Цигахь депутаташа Нохчийн Республикин III-чу кхайкхаман Парламентан Председателан дарже ши кандидатxa0— М.xa0Х.xa0Даудов а, Р.xa0А.xa0Лечхаджиев аxa0— хьалхатеттира. Къайлаха кхаж тасарца оцу дарже М.xa0Х.xa0Даудов хаьржира. 2016-чу шеран товбецан (сентябрь) баттахьлерчу харжамашкахь Нохчийн Республикин IV-чу кхайкхаман Парламенте юха а депутат хаьржира иза. 2016-чу шеран эсаран (октябрь) беттан 4-чу дийнахь Нохчийн Республикин законодательни лаккхарчу органан кхеташонехь, къайлаха кхаж тасарца, Нохчийн Республикин IV-чу кхайкхаман Парламентан Председатель хаьржира юха а.